پێنجشەممە, 5 أبر 2018 – 12:59
ڕۆژنیوز – ناوەندی هەواڵەکان
عوسمان بایدەمیر پەرلەمانتاری هەدەپە، سزای ساڵێک و پێنج مانگ و ١٥ ڕۆژ زیندانی و لێسەندنەوەی مافی ئەندام پەرلەمانییەتی بەسەردا سەپێندرا و مەترسی جێبەجێکردنی سزاکەی هەیە.
پەرلەمانی توركیا لە هەوڵی ئامادەكردنی بڕیارێكە، بۆ ئەوەی مافی پەرلەمانتارێتی لە عوسمان بایدەمیر ئەندام پەرلەمانی پارتی دیموکراتی گەلان- هەدەپە، بسێنێتەوە.
تۆمەتەکانی سەر بایدەمیر، لەبەرامبەر ئەوەدایە کە دەوترێت سووکایەتی کردن بە پۆلیسی تورکیا.
جێگای ئاماژەیە لە ٢٧ی شوباتی ئەمساڵدا، بە هەمان شێوە پەرلەمانی توركیا، ئەندام پەرلەمانێتی لە ئەحمەد یڵدرم ئەندام پەرلەمانی هەدەپە وەرگرتەوە، چونكە تۆمەتباریان كرد بەوەی گوایە سووكایەتییان بە پۆلیسی توركیا كردووە.
بە گوێرەی یاسای توركیا، هەر ئەندام پەرلەمانێكی توركیا سزای زیندانیكردنی زیاتر لە ساڵێك بەسەریدا سەپێنرا، مافی ئەندامبوونی لە پەرلەمان هەڵدەوەشێتەوە، تا ئێستاش هەریەك لە فیگەن یوكسەكداغ، هاوسەرۆكی پێشووی هەدەپە، نورال ئایدۆغان، باسیمە كۆنجا، فەرهاد ئونجو، ئیبراهیم ئەیهان، كە هەموویان ئەندام پەرلەمانی هەدەپەن ئەندام پەرلەمانییەتیان لێ سەندراوەتەوە.
س.ح